CELEX: 32011D0006(01)
Language: el
Date: 2011-05-09 00:00:00
Title: 2011/342/ΕΕ: Απόφαση της Ευρωπαϊκής Κεντρικής Τράπεζας, της 9ης Μαΐου 2011 , που τροποποιεί την απόφαση ΕΚΤ/2004/3 σχετικά με την πρόσβαση του κοινού στα έγγραφα της Ευρωπαϊκής Κεντρικής Τράπεζας (ΕΚΤ/2011/6)

16.6.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 158/37
            
         ΑΠΌΦΑΣΗ ΤΗΣ ΕΥΡΩΠΑΪΚΉΣ ΚΕΝΤΡΙΚΉΣ ΤΡΆΠΕΖΑΣ
   της 9ης Μαΐου 2011
   που τροποποιεί την απόφαση ΕΚΤ/2004/3 σχετικά με την πρόσβαση του κοινού στα έγγραφα της Ευρωπαϊκής Κεντρικής Τράπεζας
   (ΕΚΤ/2011/6)
   (2011/342/ΕΕ)
   ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
   Έχοντας υπόψη το καταστατικό του ευρωπαϊκού συστήματος κεντρικών τραπεζών και της Ευρωπαϊκής Κεντρικής Τράπεζας, και ιδίως το άρθρο 12.3,
   Έχοντας υπόψη την απόφαση ΕΚΤ/2004/2, της 19ης Φεβρουαρίου 2004, για τη θέσπιση του εσωτερικού κανονισμού της Ευρωπαϊκής Κεντρικής Τράπεζας (1), και ιδίως το άρθρο 23,
   Εκτιμώντας τα ακόλουθα:
   
               (1)
            
            
               Σύμφωνα με το άρθρο 127 παράγραφος 6 της συνθήκης για τη λειτουργία της Ευρωπαϊκής Ένωσης, το Συμβούλιο μπορεί να αναθέσει στην Ευρωπαϊκή Κεντρική Τράπεζα (ΕΚΤ) ειδικά καθήκοντα σχετικά με τις πολιτικές που αφορούν την προληπτική εποπτεία των πιστωτικών ιδρυμάτων και των λοιπών χρηματοπιστωτικών ιδρυμάτων, πλην των ασφαλιστικών επιχειρήσεων. Το Συμβούλιο έκανε χρήση της εν λόγω δυνατότητας και, σύμφωνα με το άρθρο 2 του κανονισμού (ΕΕ) αριθ. 1096/2010 του Συμβουλίου, της 17ης Νοεμβρίου 2010, για την ανάθεση ειδικών καθηκόντων στην Ευρωπαϊκή Κεντρική Τράπεζα όσον αφορά τη λειτουργία του Ευρωπαϊκού Συμβουλίου Συστημικού Κινδύνου (2), ανέθεσε στην ΕΚΤ το καθήκον να διασφαλίζει τη λειτουργία γραμματείας του Ευρωπαϊκού Συμβουλίου Συστημικού Κινδύνου (ΕΣΣΚ) και, στο πλαίσιο αυτό, να παρέχει υποστήριξη στο ΕΣΣΚ σε επίπεδο αναλύσεων, στατιστικών, διοικητικής και υλικοτεχνικής μέριμνας. Στο πλαίσιο αυτό, εξάλλου, η ΕΚΤ θα συντάσσει ή θα έχει στην κατοχή της έγγραφα που αφορούν σχετικές με το ΕΣΣΚ δραστηριότητες και πολιτικές ή αποφάσεις της, τα οποία θα εμπίπτουν στην έννοια του εγγράφου της ΕΚΤ κατά την απόφαση ΕΚΤ/2004/3 της 4ης Μαρτίου 2004 σχετικά με την πρόσβαση του κοινού στα έγγραφα της Ευρωπαϊκής Κεντρικής Τράπεζας (3).
            
         
               (2)
            
            
               Μολονότι σύμφωνα με το άρθρο 7 παράγραφος 1 του κανονισμού (ΕΕ) αριθ. 1096/2010, η γραμματεία του ΕΣΣΚ μεριμνά για την εφαρμογή της απόφασης ΕΚΤ/2004/3, η οποία ορίζει τις προϋποθέσεις και τα όρια βάσει των οποίων το ΕΣΣΚ υποχρεούται να χορηγεί πρόσβαση σε έγγραφά του, η ΕΚΤ θα πρέπει να τροποποιήσει την απόφαση ΕΚΤ/2004/3, ώστε να λαμβάνει υπόψη το γεγονός ότι η ίδια θα συντάσσει ή θα έχει στην κατοχή της έγγραφα που αφορούν σχετικές με το ΕΣΣΚ δραστηριότητες και πολιτικές ή αποφάσεις της, τα οποία θα εμπίπτουν στην έννοια του εγγράφου της ΕΚΤ κατά την απόφαση ΕΚΤ/2004/3.
            
         
               (3)
            
            
               Είναι αναγκαίο να διασφαλιστεί ότι η ΕΚΤ μπορεί να αρνείται τη χορήγηση πρόσβασης σε έγγραφα που αφορούν τις βάσεις του άρθρου 127 παράγραφοι 5 και 6 της Συνθήκης δραστηριότητες, πολιτικές ή αποφάσεις της, τα οποία συντάσσονται από την ίδια ή βρίσκονται στην κατοχή της και εμπίπτουν στο πεδίο της χρηματοπιστωτικής σταθερότητας, περιλαμβανομένων εγγράφων που αφορούν την παροχή υποστήριξης στο ΕΣΣΚ, εφόσον η γνωστοποίησή τους θα έθιγε την προστασία του δημόσιου συμφέροντος όσον αφορά τη σταθερότητα του χρηματοπιστωτικού συστήματος εντός της Ένωσης.
            
         
               (4)
            
            
               Η απόφαση ΕΚΤ/2004/3 είναι επίσης αναγκαίο να τροποποιηθεί, ώστε να αποτυπωθεί η μεταβολή της ορολογίας και η νέα αρίθμηση των άρθρων της συνθήκης κατόπιν της έναρξης της ισχύος της συνθήκης της Λισαβόνας,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση ΕΚΤ/2004/3 τροποποιείται ως εξής:
   
               1)
            
            
               Το άρθρο 4 παράγραφος 1 τροποποιείται ως εξής:
               
                           α)
                        
                        
                           στο στοιχείο α) προστίθεται η ακόλουθη περίπτωση:
                           
                                       «—
                                    
                                    
                                       τη σταθερότητα του χρηματοπιστωτικού συστήματος εντός της Ένωσης ή εντός κράτους μέλους,»·
                                    
                                 
                     
                           β)
                        
                        
                           οι λέξεις «της Κοινότητας», «κοινοτική» και «κοινοτικό» αντικαθίστανται από τις λέξεις «της Ένωσης», «ενωσιακή» και «ενωσιακό».
                        
                     
         
               2)
            
            
               Στο άρθρο 4 παράγραφος 4 προστίθεται η ακόλουθη πρόταση:
               «Όσον αφορά αιτήσεις χορήγησης πρόσβασης σε έγγραφα του Ευρωπαϊκού Συμβουλίου Συστημικού Κινδύνου εφαρμόζεται η απόφαση ΕΣΣΚ/2011/5 του Ευρωπαϊκού Συμβουλίου Συστημικού Κινδύνου της 3ης Ιουνίου 2011 σχετικά με την πρόσβαση του κοινού στα έγγραφα του Ευρωπαϊκού Συμβουλίου Συστημικού Κινδύνου (4), η οποία εκδόθηκε σύμφωνα με το άρθρο 7 του κανονισμού (ΕΕ) αριθ. 1096/2010 του Συμβουλίου, της 17ης Νοεμβρίου 2010, για την ανάθεση ειδικών καθηκόντων στην Ευρωπαϊκή Κεντρική Τράπεζα όσον αφορά τη λειτουργία του Ευρωπαϊκού Συμβουλίου Συστημικού Κινδύνου (5)
               
            
         
               3)
            
            
               Στο άρθρο 8 οι αναφορές στο άρθρο 230 αντικαθίσταται από αναφορές στο άρθρο 263 και οι αναφορές στο άρθρο 195 αντικαθίστανται από αναφορές στο άρθρο 228 της Συνθήκης.
            
         Άρθρο 2
   Η παρούσα απόφαση αρχίζει να ισχύει στις 18 Ιουνίου 2011.
   
      Φρανκφούρτη, 9 Μαΐου 2011.
      
         
            Ο Πρόεδρος της ΕΚΤ
         
         Jean-Claude TRICHET
      
   
   
      (1)  ΕΕ L 80 της 18.3.2004, σ. 33.
   
      (2)  ΕΕ L 331 της 15.12.2010, σ. 162.
   
      (3)  ΕΕ L 80 της 18.3.2004, σ. 42.
   
      (4)  ΕΕ C 176 της 16.6.2011, σ. 3.
   
      (5)  ΕΕ L 331 της 15.12.2010, σ. 162.».